**Podcast a18**

**Λέξεις κλειδιά:**

που (το οποίο)

που (ότι)

που (ώστε)

που (επειδή)

τη μέρα που ( όταν οι)

**Θέμα: “Πόλεμος στην Ουκρανία - που & πού”**

Η σημερινή μέρα είναι με ήλιο. Επίσημα έχει μπει ο χειμώνας, αλλά φοράμε ακόμα καλοκαιρινά ρούχα. Αυτό **που** (το οποίο)είναι καλό σε αυτήν την υπόθεση είναι  **που** (ότι) έχουμε στα σπίτια μας ανοικτά παράθυρα και δεν έχουμε ανάγκη από θέρμανση.

Πριν καιρό έχει αρχίσει πόλεμος στην Ουκρανία. Οι Ρώσοι μπήκαν στη χώρα “με το έτσι θέλω”. Η Δύση έβαλε κυρώσεις στη Ρωσία και αυτή έκανε αποκλεισμό καυσίμων. Οι κυρώσεις είναι τόσο αυστηρές **που** (ώστε) το εμπόριο σχεδόν κατέρρευσε.

Ο κόσμος λυπάται **που** (επειδή) η Ουκρανία είναι μια ήσυχη χώρα, και όμως δέχτηκε επίθεση χωρίς λόγο. Οι δυτικές χώρες βλέπουν **που** (ότι) οι Ουκρανοί χρειάζονται βοήθεια και τους τροφοδοτούν με όπλα για να υπερασπιστούν την πατρίδα τους.

**Τη μέρα που (** Όταν οι**)** οι Ρώσοικαταλάβουν το λάθος τους θα είναι αργά.

Οι Ουκρανοί βλέπουν **που** (πως) οι δυτικοί τους υποστηρίζουν και πολεμούν με άλλον αέρα. Ήδη νικούν.

**Γραμματική:**

Η λέξη (που) είναι πολύ συχνή λέξη. Σημαίνει πολλά πράγματα.

Στο κείμενο φαίνεται ότι το (που) μπορεί να μπαίνει στη θέση των λέξεων:

(το οποίο), (ότι), (ώστε), (επειδή), (όταν)

Και οι δύο χρήσεις είναι σωστές. Απλά, αν δεν θυμάστε κάποιες λέξεις όπως αυτές που είναι πιο πάνω, ίσως να μπορείτε να βάλετε το (που).

Άλλα παραδείγματα:

Αυτή **που** (η οποία) τρέχει είναι η μάνα μου.

Αυτό το παιδί **που** (το οποίο) πεινάει είναι φτωχό.

Το παιδί κουράστηκε τόσο **που** (ώστε) τελικά κοιμήθηκε.

Ο δάσκαλος βλέπει **που** (ότι) τα παιδιά κουράζονται.

Τη μέρα **που** θα πεις το “ναι” θα σε παντρευτώ - (Όταν) πεις το “ναι” θα σε παντρευτώ.

Υπάρχει όμως και ένα άλλο (πού). Αυτό τονίζεται και το ξεχωρίζεις από το (που). υπάρχει μόνο σε ερώτηση.

Παράδειγμα:

Πού πας; - Πάω στην Αγγλία.

Πού είναι η Αθήνα; - Στην Ελλάδα.

Που είναι το τρένο; - Δεν ξέρω.

Πού τρως; - Σε μια ταβέρνα.